Jy is hier: Tuis So aanbid ons Preke So aanbid ons Preke Hervormingsondag 2 Konings 22:3-23:3 Ek het die Woord van die Here gekry!
| | Trefslae: 5297
Ek het die Woord van die Here gekry!
Here, ons vra na U wil terwyl U nog te vinde is, en ons roep U aan terwyl U nog naby is. U gedagtes is nie ons gedagtes nie, want U is te groot vir ons om U in ons gedagtes vas te vang.
Stuur vanaand ook U woord wat uit U mond kom, dat dit nie onverrigter sake na U toe terugkeer nie, maar dit sal doen wat U gedoen wil hê en tot stand bring waarvoor U dit gestuur het
Ons vier vandag Hervormingsondag, die dag waarop Martin Luther in 1517 sy 95 stellings teen die deure van die Slotkerk in Wittenberg vasgespyker het, en so die Kerkhervorming in die 16de eeu begin het. ‘n Stukkie inligting, broers en susters, wat miskien vir ons na ‘n stuk geskiedenis klink wat eintlik nie meer veel beteken nie. Maar kom ek verseker u: dit is ‘n stukkie inligting wat vir ons, as kerk vandag, nie belangriker kan wees nie. En kom ek verduidelik.
Wat leer ons uit hierdie twee verhale van die twee tempels wat ons so pas gehoor het? Eerstens dit: wanneer ander dinge of sake as die Bybel vir die kind van God belangriker word as die Woord van God, het ons God verlaat. Tweedens: uiterlike herstel van die gelowige se verhouding met God is niks meer werd as lapwerk of verfwerk waarmee die kind van God sake toesmeer wat nie strook met dit wat die Woord van God vra nie. Kom ek sê dit anders: uiterlike godsdienstige handelinge het niks te make met die daaglikse vernuwing van die geloof, die opregte en persoonlike verhouding met die Here nie.
Derdens: innerlike herstel, die ware herstel van die gelowige se verhouding met God, begin net op een plek: by die Woord van God. Dit is wat met Josia gebeur het: Ek het die Woord van Here gevind! Dit is wat met Luther gebeur het: Ek het die Woord van die Here gevind! En daarna was niks meer dieselfde nie.
Ware hervorming begin by die hart. In die hart, daar waar God deur sy Woord en Gees indring soos ‘n skerpsnydende swaard. Dit maak soms seer, maar dit maak ons ook vry. Vry van onsself, om God te kan dien. En dit is vreugde. Vreugde omdat ons dan kan uitroep, soos so baie voor ons: Ek het die Woord van die Here gekry!
Hierdie week 2618
Hierdie maand 22031
Sedert 1 Januarie 2012 1393977